BSC-LT/ACAData huggingface dataset:
[ca] El treball sintetitza dades sobre l'ús real del valencià en l'actualitat i quin ús voldrien els parlants (§1). Després d'haver constatat la diferència entre l'actitud favorable dels valencians a l'ús públic del valencià i l'ús molt escàs dels dirigents socials, l'article busca quines són les causes de la divergència (§2). Proposa que estarien en les variacions que es varen produir en la ideologia del valencianisme entre els anys trenta i els sixanta del segle XX, i les conseqüències que els canvis ideològics varen tindre en la política valenciana durant els primers anys de la recuperació de la democràcia (final dels setanta i els huitanta). La interpretació del present permet deduir quines són les condicions i les actituds socials, polítiques i lingüístiques que s'haurien de donar per a que l'ús del valencià pare de retrocedir i es recupere (§3). Els factors necessaris van lligats a actituds democràtiques i a la consideració del valencià com a un component destacat de la identitat valenciana. Dins de les condicions considerades, figura la relació entre València i Espanya, i entre València i Catalunya.

[en] This paper summarizes data related to the real use of Valencian language at present as well as the use speakers would want to make of it (§1). After having noted the difference between the positive attitude of Valencians to the public use of Valencian and the very limited use by social leaders, this paper looks for the reasons of such divergency (§2). It is proposed that they would lie on the changes of the valencianism ideology that took place during the period from the thirties to the seventies in the 20th century and on the effects that the ideological changes had on valencian politics at the beginning of democracy recoverage ¬(late seventies and eighties). The interpretation of the present time let us deduce which linguistic, politic and social attitudes and conditions are needed to stop the drawback usage of Valencian and start its recovery (§3). The group of variables is connected to democratic attitudes and to the recognition of Valencian as an outstanding component of the Valencian identity. The relation between Valencia and Spain and Valencia and Catalonia are some of the variables that have been considered.
[ca] Els estudis sobre el virus de la pòlio van començar a València en 1959 de la mà del microbiòleg Vicente Sanchis-Bayarri Vaillant. Després de la seua formació en virologia en la Universitat de Rochester i en l'Institut Pasteur, va posar en marxa un laboratori de cultius cel·lulars en la Facultat de Medicina de València, on va desenvolupar una tècnica diagnòstica nova per al virus de la pòlio. D'altra banda, es van dur a terme estudis epidemiològics abans i després de la campanya de vacunació de 1963, que van demostrar l'eficàcia de la vacuna oral de Sabin i la seua innocuïtat.

[en] Studies into the polio virus began in Valencia in 1959 with the work undertaken by the microbiologist Vicente Sanchis-Bayarri Vaillant. After his education at the Rochester University and at the Pasteur Institute, Sanchis-Bayarri Vaillant established a laboratory of cell cultures at the Faculty of Medicine in Valencia, where he developed a new diagnostic technique for the poliomyelitis virus. In addition, epidemiological studies were carried out both prior to and post the 1963 vaccination campaign, which proved that Sabin's oral vaccine was both effective and safe for use.
[ca] L'Espai Europeu d'Educació Superior (EEES) propugna un canvi metodològic als estudis universitaris, al qual contribueix sense dubte l'ús de les tecnologies de la informació i de la comunicació (TIC). En aquest context la Universitat de València promou la creació de grups d'innovació educativa a l'efecte de facilitar el trànsit al nou paradigma. El material que a continuació presenten, "Fisioteràpia cardiocirculatòria", s'inscriu en aquesta línia i la seua elaboració es deu a l'ajuda concedida pel Vicerectorat de Convergència Europea i Qualitat (Universitat de València) en la convocatòria d'ajudes a projectes per a l'utilització i l'exploració de les noves tecnologies en l'ensenyament i l'aprenentatge. Resolució de 30 d'octubre de 2007. Aquest rescurs multimedia s'adreça als actuals estudis de Grau en Fisioteràpia i s'estructura en vuit pràctiques. Cadascuna d'aquestes pràctiques inclou documents guia, vídeos y material annex, i en el seu conjunt preten reforçar l'aprenentatge autònom de l'estudiant, així com promoure l'evaluació formativa i el treball cooperatiu.

[en] The European Higher Education Area (EHEA) advocates a new methodological approach to university studies, which will undoubtedly be enhanced by the use of information and communication technologies (ICT). In this context, the Universitat de València promotes the creation of educational innovation groups with the purpose of facilitating the transition to the new paradigm. The material "Cardiocirculatory Physiotherapy" fits into this line and it has been produced with funds granted by the Vicerectorat de Convergència Europea i Qualitat (Universitat de València) in the call for granting projects for the use and exploration of new technologies in teaching and learning. Resolution of October 30, 2007. This multimedia resource pack is aimed at the current Degree in Physiotherapy and is structured in eight pratical teaching units. Each of these units includes guides, videos and complementary material, whose main aim is to enhance autonomous learning and collaborative work, as well as to promote formative assessment for learners.
[ca] El coaching és un terme que està des de fa uns anys molt present en la nostra societat i que moltes vegades s'usa com a sinònim de desenvolupament personal, i baix este paraigua s'emparen diverses "teràpies" o "pseudoteràpies " amb diferents efectes sobre les persones que se sotmeten a elles. És necessari, per a l'adequada pràctica del coaching que este concepte estiga ben definit i tots els que hi intervenen assumisquen el seu vertader paper per al màxim benefici de tots, en consideració a més de què és una metodologia de base psicològica que es pot aplicar en diversos àmbits i per diferents professionals, atenent a les correctes condicions d'aplicació. En este treball i amb el principal propòsit d'aclarir l'adequat concepte de coaching, es defineixen de manera aplicada el paper dels protagonistes i quins característiques són essencials perquè siga realment beneficiós per a les persones que confien en esta metodologia.

[en] Coaching is a term that can be used as a synonym for personal development, and that can be used as "therapies" or "pseudotherapies" with different effects on the people who submit to them. It is necessary, for the practice, coaching practice that this concept is well defined and all those involved in it, assume the role for the maximum benefit of all, knowing also that it is a psychological based methodology that can be applied in various fields and by different professionals, attending to the correct conditions of application. In this work and with the main purpose of clarifying the proper concept of coaching, it was defined as the role of the protagonists and what characteristics are essential for the sea that really has for people who rely on this methodology.
[ca] S'estudia la legislació i les institucions bacteriològiques del segle XIX. La Microbiologia va estar unida a la Higiene en els plans d'estudi fins ben entrat el segle XIX. De manera independent, en algunes càtedres d'Anatomia Patològica es va començar a explicar les bases de la nova ciència. La investigació bacteriològica es va realitzar, en la Universitat en les càtedres d'Histologia i Anatomia Patològica, i fora d'ella, en laboratoris privats, instituts de vacunació i escoles lliures de medicina. //.

[en] Legislation and bacteriological institutions of the XIX century are studied. Microbiology was joined to Hygiene in the plans of study, up to well into the XIX century. Independently, some professors of Pathology began to explain the basis of the new science. The bacteriological investigation was carried out, in the department of Histology and Pathology of the University and, out of it, in private laboratories, institutes of vaccination and free schools of medicine.
[ca] Catàleg de l'exposició titulada "Joies Botániques de la Ribera i voltants" que inclou fotografies de les obres exposades juntament amb explicacions detallades de cadascuna d'elles, així com una breu descripció de les tècniques emprades. S'incorporen textos i comentaris artístics i científics de diversos experts. Es tracta d'una iniciativa patrocinada per la Mancomunitat de la Ribera del Xúquer i la Universitat de València que busca sensibilitzar a la societat en temes relacionats amb la conservació de la biodiversitat i el medi ambient.

[en] Catalog of the exhibition entitled "Joies Botániques de la Ribera i voltants" that includes photographs of the works exhibited along with detailed explanations of each one of them, as well as a brief description of the techniques used. Artistic and scientific texts and comments from various experts are incorporated. It is an initiative sponsored by the Mancomunidad de la Ribera del Júcar and the University of Valencia that seeks to sensitize society on issues related to the conservation of biodiversity and the environment.
[ca] En aquest treball es revisa la denominada "psicologia social de gènere" en tres sentits. Així, en primer lloc, s'hi presenta un breu repàs de les contribucions de les psicòlogues a la construcció d'aquest àmbit del coneixement a fi de fer visibles unes aportacions no sempre gaire conegudes. En segon lloc, es duu a terme una breu anàlisi del pas del que s'ha denominat la psicologia tradicional cap a la denominada nova psicologia del gènere. I, finalment, s'hi aborda l'anàlisi de l'estat de la qüestió al nostre país, la qual cosa proporciona l'oportunitat de reflexionar sobre el futur a què ens enfrontem actualment.

[en] In this paper we review the so-called "gender social psychology" in three different ways. So, first, we make a brief survey of women' contributions to the construction of this area of knowledge in order to make visible some works that are not always known. Secondly, we make a brief analysis of the transition from traditional psychology toward a new (social) psychology of gender. And finally, we present the analysis of the state of the question in our country which provides the opportunity to think about the future that we face today.
[ca] Document PDF amb Problemes i Qüestions de Bioquímica General per a un Grau de Biologia, però també utilitzable en Graus afins com Bioquímica, Biomedicina i Biotecnologia. Conté tant problemes com a qüestions de: solucions amortidores de pH, proteïnes, enzimologia, àcids nucleic, bioenergètica i metabolisme. Els problemes venen amb les solucions numèriques. Inclou annexes amb explicacions que faciliten la resolució de problemes de dissolucions amortidores de pH i també de enzimologia. Alguns problemes d'aquests amb el desenrotllament de la seua resolució.

[en] PDF document with Problems and Questions about General Biochemistry for a Degree in Biology, but also usable in associated Degrees such as Biochemistry, Biomedicine and Biotechnology. It contains both problems and questions: about buffers and pH, proteins, enzymology, nucleic acids, bioenergetics and metabolism. The problems come with the numerical solutions. It includes annexes with explanations that facilitate the resolution of problems about buffer solutions and also about enzymology. Some of these problems contain the development of its resolution.
[ca] S'ha desenvolupat una pàgina web (www.uv.es/ioptica) que oferix als estudiants dels Graus d'Òptica i Optometria i també de Física, un entorn multimèdia per resoldre un conjunt de 24 problemes d'Òptica Geomètrica utilitzant exclusivament eines gràfiques de traçat de raigs. El plantejament de cada exercici es recolza en l'establiment d'un esquema de resposta múltiple, que sols pot ser completat darrere la resolució gràfica del problema.

[en] A web page (www.uv.es/ioptica) has been developed for students of Optics and Optometry and Physics degrees, respectively. The web environment is designed for solving 24 exercises of Geometrical Optics using graphical tool for tracing optical beams. The approach for each exercise is based on a multiple answer diagram, which is completed after the graphical resolution of the exercise.
[ca] El dia 1 de novembre de l'any 1700 moria, sense fills, Carles II, rei d'Espanya. L'obertura del seu document testamentari, on es declarava hereu Felip de Borbó, nét del rei de França, va desfermar un conflicte internacional que, durant més d'una dècada, va convertir Europa en camp de batalla. Al Regne de València, com a la major part de territoris que formaven la Monarquia Hispànica, les últimes voluntats del difunt monarca van ser acceptades i Felip V va ser reconegut per les institucions com a rei. Aleshores, res no feia presagiar que, en menys de cinc anys, l'arxiduc Carles d'Àustria seria aclamat per centenars de valencians com a rei d'Espanya i que aquests no dubtarien a prendre les armes en defensa del "seu" Carles III. En aquesta tesi doctoral s'analitza el procés que va conduir a la formació de l'austriacisme, el moviment que defensava l'entronització de l'arxiduc Carles d'Àustria com a rei d'Espanya. Es parteix del supòsit que aquest fenomen va ser construït de forma conscient pels responsables de l'exèrcit aliat i que, per fer-ho, es van servir de diverses estratègies comunicatives i van recórrer a una densa xarxa de col·laboradors. L'anàlisi de la forma com la revolta austriacista va ser construïda permet identificar els mecanismes que van facilitar la seua difusió, però també esdevé un punt de partida immillorable per analitzar les característiques de la societat valenciana en portes de l'inici de la Guerra de Successió, una perspectiva que permet valorar, en el seu context, la transcendència d'aquest conflicte en la història del País Valencià.

[en] On November 1st, 1700 died childless Charles II, King of Spain. After its testamentary document was opened, which declared heir Philip of Bourbon, grandson of King of France, an international conflict began that unleashed Europe into a battlefield for more than a decade. The Kingdom of València, like most of the territories that formed the Monarchy of Spain, the last will of the deceased monarch was accepted and Philip V wasrecognized by institutions as king. Then, nothing made foretell that five years later, Archduke Charles of Austria would be acclaimed as king in València and that hundreds of Valencians would not hesitate to take up arms in defense of "their" Charles III. This thesis analizes the process that led to the formation of the Austriacism, the movement that advocated the enthronement of Archduke Charles of Austria as King of Spain. It is assumed that this phenomenon was built way aware of the heads of the allied army and that they used several communication strategies and a dense network of collaborators. The analysis of how the Habsburg uprising was built helps identifying mechanisms that facilitate its dissemination, but also becomes an excellent point from which is possible to study the characteristics of the Valencian society during the last years of 17th. century, a perspective that allows us to determine, in its context, the significance of this conflict in the history of Valencia.
[ca] Resum: En els treballs de dialectologia catalana són sovent presents errors en la interpretació dels fonemes vocàlics del català de l'Alguer, i especialment dels fonemes mitjans /e, ?, ?, o/. L'objectiu principal d'aquest estudi és d'avaluar instrumentalment el rol que la distribució al·lofònica de les vocals tòniques en l'espai vocàlic pot jugar en augmentar el risc de no interpretar correctament els fonemes algueresos per part de locutors d'altres àrees dialectals del domini lingüístic català.Les dades obtingudes indiquen que és suposable una correlació entre diferències acústiquesdialectals i errades interpretacions dels fonemes vocàlics de l'alguerès per part d'estudiosos catalanoparlants no algueresos. Per exemple, una certa tendència a interpretar les vocals mitjanes obertes de l'alguerès com a mitjanes tancades pot ésser atribuïda (entre d'altres possibles factors) a la llur realització perceptiblement més alta respecte a les corresponents en quasi totes les altres varietats considerades.Paraules clau: alguerès, català, vocals, fonètica segmental, fonologia, escala Bark.

[en] Abstract: Research on the Catalan dialects, often include mistakes in the interpretation of the Algherese vowel phonemes, and especially of the mid vowels /e, ?, ?, o/. The main goal of this study is to instrumentally evaluate the role played by the allophonic distribution of stressed vowels in the vowel space in increasing the risk of the misinterpretation of Algherese vowels by other Catalan speakers.As a result, the data obtained suggest a correlation between dialectal acoustic differences and the incorrect interpretation of Algherese vowel phonemes by non-Algherese scholars. For example, a tendency to interpret open-mid Algherese vowels as close-mid can be attributed (among otherfactors) to their realisation as perceptively higher than the corresponding ones in almost all the other varieties analysed in this study.Key words: Algherese, Catalan, vowels, segmental phonetics, phonology, Bark scale.
[ca] Malgrat la relació existent entre la inversió en ciència i tecnologia i el desenvolupament econòmic d'una societat, per a la Generalitat Valenciana la ciència és un afegit bonic que pot fer somiar però que no porta diners immediats. Per això han deixat amb un pressupost insuficient el Centre d'Investigació Principe Felipe (CIPF), cosa que ha comportat l'acomiadament de 114 investigadors i tècnics reconeguts internacionalment.

[en] Although a clear relationship exists between investment in science and technology and economic development of society, for the Generalitat Valenciana (Valencian Government) science is a nice addition that makes dream but can not bring immediate cash. Therefore they have left without a sufficient budget Prince Felipe Research Center (CIPF), which has led to the dismissal of 114 internationally recognized researchers and technicians.
[ca] La situació geoestratègica de València durant la Guerra Civil espanyola (1936-1939), la proximitat del front de Terol i el curs desfavorable de la guerra per al bàndol republicà van convertir la ciutat en un pol receptor de ferits de guerra i de població civil evacuada. Davant d'este marcat increment de la demanda d'assistència sanitària, les autoritats valencianes van fer un gran esforç a fi de reorganitzar la xarxa d'infraestructures sanitàries de la ciutat. Esta readaptació va consistir bàsicament en la habilitació de diferents hospitals per a milicians malalts y ferits ("Hospitals de Sang"), i en la creació de quatre nous hospitals especialitzats (l'Hospital Antitracomatós, l'Hospital Neurològic, l'Hospital de Refugiats i l'Hospital de Malalties Infeccioses). Així mateix, els centres sanitaris que existien abans de l'esclafit de la contesa hagueren de readaptar-s'hi. Va ser el cas de l'Hospital Provincial, del Manicomi Provincial i del Sanatori Antituberculós de Porta-Coeli. Esta intensa reorganització sanitària, no obstant això, va ser incapaç d'absorbir la demanda d'atenció sanitària provocada pel marcat augment poblacional patit per València. Així doncs, des de les acaballes del 1936 es va iniciar un progressiu col•lapse dels hospitals de la ciutat, procés que es va consolidar al llarg del 1937 i va culminar el 1938 amb la solsida del sistema sanitari.

[en] Geostrategic situation of Valencia during the Spanish Civil War (1936-1939), proximity to the front of Teruel and unfavorable course of the war for the republican faction converted the city into a centre of attraction for war injured and evacuated civil population. Because of this marked increase of demand of sanitary assistance, Valencian authorities did a great effort to reorganize the city's sanitary infrastructures network. This readaptation consisted basically in fitting out several hospitals for sick and wounded militiamen ("Blood Hospitals"), as well as the creation of four new specialized hospitals (the Anti-trachoma Hospital, the Neurological Hospital, the Refugees Hospital and the Infectious Diseases Hospital). Likewise, hospitals already existing before the contest's outbreak had to readjust to it. It was the case of Provincial Hospital, of Provincial Mental Hospital and of Porta-Coeli's Anti-tuberculosis Sanatorium. Nevertheless, this intense sanitary reorganization was unable to absorb the demand of sanitary assistance provoked by the marked population increase that Valencia suffered. Thus, a progressive collapse of the city's sanitary institutions began at the end of 1936, process that was consolidated throughout 1937 and culminated in 1938 with the breakdown of the welfare system.
[ca] La tecnologia està multiplicant les formes en què podem comunicar-nos. Des de l'aparició d'Internet, la construcció del discurs, els gèneres discursius i el mateix llenguatge s'han vist afectats per les característiques d'aquesta nova forma de comunicar-se. Apareixen discursos mixtes que fan necessaris nous enfocaments. Així, l'estudi de la xarxa des d'una perspectiva pragmàtica ha integrat diferents visions (el gènere, la caracterització del llenguatge dels diferents tipus de texts, etc.). Els blogs han estat considerats com una forma de conversa. El present treball estudia els blogs educatius des del punt de vista de les màximes conversacionals de Grice, i, en particular, les implicatures, per intentar caracteritzar aquests intercanvis i determinar si, i fins a quin punt es tracta de converses i com es comporten des d'un punt de vista pragmàtic. Els resultats mostren que els blogs educatius són més semblants a una classe magistral que a una conversa.

[en] Technology is multiplying our communication means. From the appearance of the Internet, the construction of discourse, discourse genres and language itself have been influenced by the features of this new form of communication. Mixt discourses have appeared which make necessary new approaches. Thus, the study of the web from a pragmatics perspective has included different approaches (for instance the genre or characterisation of the language of the different text types). Blogs have been considered as a form of conversation. The present work studies educational blogs from the point of view of Grice's conversational maxims, and, in particular, the implicatures that can be found in them in order to determine whether they are similar to conversations, and how they deploy from a pragmatic perspective. The results show that they are more similar to lectures than to conversations.